Na temelju članka 59. stavka 2., točke 11. Zakona o znanstvenoj djelatnosti i visokom obrazovanju („Narodne novine“ broj 123/03., 198/03., 105/04., 174/04., 2/07- Odluka USHR, 46/07., 45/09 i 63/11, 94/13, 139/13, 101/14, 60/15 i 131/17) i članka 54. Statuta Sveučilišta (pročišćeni tekst studeni 2018.), Senat Sveučilišta na svojoj 8. redovitoj sjednici u ak. godini 2018./2019. održanoj 28. svibnja 2019. donio je

P R A V I L N I K O IZMJENAMA I DOPUNAMA

PRAVILNIKA O USTROJU I SISTEMATIZACIJI

RADNIH MJESTA NA SVEUČILIŠTU U ZADRU

Članak 1.

U članku 31. naslova **„RADNA MJESTA U OSTALIM USTROJBENIM JEDINICAMA“** *iza radnog mjesta* ***„ 1. 3. 1. Voditelj Studentskog servisa“*** dodaje se:

1. ***3. 2. Stručni suradnik*** –Radno mjesto službenika I. vrste – stručni suradnik (koeficijent složenosti poslova 1,115)

Opis poslova:

- vodi propisane evidencije vezane uz članstvo  u Studentskom  servisu,

- vodi evidenciju komitenata Studentskog servisa,

- fakturira i otprema račune komitentima,

- obavlja poslove izdavanja Ugovora o djelu redovitog studenta

- vodi zakonom propisane računovodstvene  evidencije kupaca/komitenata  usluga Centra za studentski standard

-vodi analitičku evidenciju kupaca Studentskog servisa

-vodi i usklađuje računovodstveno poslovanje Centra s centralnim računovodstvom Sveučilišta

- obavlja poslove vezane uz dnevne uplate i isplate komitenata i priprema isplatne liste

- vodi  knjigu protokola Centra

- vodi  financijske evidencije studenata  stanara u Studentskom domu i korisnika smještaja studenata iz programa međunarodne razmjene

- priprema dokumentaciju  i vodi evidenciju mjesečnih uplata stanara Studentskog doma

- obavlja arhiviranje dokumentacije iz poslovanja Studentskog servisa i Centra,

- obavlja i druge poslove po nalogu voditelja Centra za studentski standard i voditelja Studentskog  servisa i njima  je odgovoran za rad.

Stručni uvjeti: završen diplomski ili integrirani preddiplomski i diplomski sveučilišni studij društvenih ili humanističkih znanosti, najmanje 1 godina radnog iskustva na odgovarajućim poslovima, poznavanje jednog svjetskog jezika, poznavanje rada na osobnom računalu.

Naprijed navedene stručne uvjete ispunjavaju i osobe koje su po ranijim propisima stekle visoku stručnu spremu.

Probni rad: 6 mjeseci

Broj izvršitelja: 1 (jedan)

Postojeća radna mjesta pod brojčanom oznakom 1. 3. 2. i 1.3.3. dobivaju oznaku 1.3.3 i 1.3.4.

Članak 2.

U članku 31. mijenja se redni broj i podnaslov „ 2. Centar za tjelovježbu i sport „ i glasi „3. Centar za tjelovježbu i studentski sport“

Dosadašnje točke 4. do 8. postaju točke 4. do 9.

Sukladno ovoj ispravci mijenjaju se na odgovarajući način brojčane oznake radnih mjesta u svakoj navedenoj točci.

Članak 3.

Ovaj Pravilnik stupa na snagu danom donošenja.

KLASA: 012-01/16-02/04

URBROJ: 2198-1-79-06-19-12

Rektorica:

prof. dr. sc. Dijana Vican